Diari Oficial de la Generalitat Valenciana


Sumari del DOGV 6551, del 24-06-2011 (2011/7254)

RESOLUCIÓ de 20 de juny de 2011, del director general de Personal, per la qual es declaren aprovades les llistes definitives d'aspirants admesos i exclosos per a participar en el procediment d'accés al cos d'Inspectors d'Educació, convocat per Resolució de 21 de juny de 2010, de la Conselleria d'Educació.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6551

Data del DOGV
:   24-06-2011

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2011/7254


Data del document
:   20-06-2011

Organisme emissor
:   Conselleria d'Educació

Tipus de document
:   Resolució

Anàlisi jurídica

RESOLUCIÓ de 20 de juny de 2011, del director general de Personal, per la qual es declaren aprovades les llistes definitives d'aspirants admesos i exclosos per a participar en el procediment d'accés al cos d'Inspectors d'Educació, convocat per Resolució de 21 de juny de 2010, de la Conselleria d'Educació. [2011/7254]
Transcorregut el termini de reclamacions previst en el punt tercer de la Resolució de 3 de setembre de 2010, del director general de Personal, per la que es declaren aprovades les llistes provisionals d'admesos i exclosos per a participar en el procediment d'accés al cos d'Inspectors d'Educació (DOCV núm. 6349 de 7 de setembre), esmenades les deficiències observades i resoltes les reclamacions presentades, resolc:
Primer
Declarar aprovades les llistes definitives d'aspirants admesos i exclosos, amb indicació en este últim cas de les causes d'exclusió per a participar en el procediment d'accés al cos d'Inspectors d'Educació, convocat per Resolució de 21 de juny de 2010, de la Conselleria d'Educació (DOCV núm. 6299, de 29 de juny de 2010).
El fet de figurar en la relació d'admesos no prejutja que es reconega als interessats la possessió dels requisits exigits en este procediment selectiu. Quan de l'examen de la documentació que d'acord amb la base 10 de la convocatòria ha de presentar-se, en el cas de ser seleccionats es desprenga que no posseïxen algun dels requisits, els interessats decauran de tots els drets que pogueren derivar-se de la seua participació en este procediment.
Segon
Convocar els aspirants admesos per a participar en el procediment d'accés en el cos d'Inspectors d'Educació, que estiguen exempts o hagen superat les proves de coneixement dels dos idiomes oficials de la Comunitat Valenciana, davant del tribunal, el dia 8 de juliol de 2011, a les 10.00 hores al Complex Educatiu de Cheste, ctra. Madrid, s/n, de Cheste, València.
Els aspirants hauran d'anar proveïts del document nacional d'identitat (DNI) o document semblant del país d'origen, passaport o permís de conducció, vigents, en que aparega la fotografia del titular.
Contra la present resolució, que posa fi a la via administrativa, d'acord amb el que preceptua l'article 109, de la Llei 30/1992, de 26 de novembre, en la seua redacció donada per la Llei 4/1999, de 13 de gener, en relació amb la disposició final segona de la Llei 5/1983, de 30 de desembre del Govern Valencià i la disposició addicional quinzena de la Llei 6/1997, de 14 d'abril, podrà interposar-se amb caràcter potestatiu recurs de reposició davant de la Direcció General de Personal en el termini d'un mes comptat des de l'endemà de la seua publicació o interposar directament recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l'endemà al de la seua publicació.
València, 20 de juny de 2011.- El director general de Personal: David Barelles Adsuara.